Το «Ντάρτμουθ» ανακατευθύνει εδώ. Για το ιδιωτικό πανεπιστήμιο στο Νιου Χάμσαϊρ, δείτε: Κολλέγιο Ντάρτμουθ.
Συντεταγμένες: 50°21′1″N 3°34′43″W﻿ / ﻿50.35028°N 3.57861°W﻿ / 50.35028; -3.57861

Το **Ντάρτμουθ** (αγγλικά: *Dartmouth*) είναι μικρή πόλη στην κομητεία Ντέβον στην Αγγλία. Βρίσκεται στην δυτική όχθη του στομίου του ποταμού Νταρτ (Dart) και αποτελεί αξιόλογο τουριστικό προορισμό. Η πόλη είναι επίσης εντός της Περιοχής Εξαίρετης Φυσικής Ομορφιάς του Νότιου Ντέβον (South Devon Area of Outstanding Natural Beauty) και της περιφέρειας του νότιου Χαμς (Hams). Το 2001 είχε πληθυσμό 5.512 κατοίκων, που μειώθηκε σε 5.064 το 2011
Υπάρχουν δύο εκλογικές περιφέρειες στην περιοχή του Ντάρτμουθ, με συνολικό πληθυσμό 6.822 κατοίκων.

Πολιτισμός και αξιοθέατα
------------------------

Το κάστρο του Ντάρτμουθ
Το Βασιλικό Ναυτικό Κολλέγιο, το κάστρο του Ντάρτμουθ και ο ιστορικός σιδηρόδρομος (*Dartmouth Steam Railway*) που φτάνει μέχρι το Κίνγκσγουέαρ, στην απέναντι όχθη του ποταμού συγκαταλέγονται στα σημαντικότερα αξιοθέατα της περιοχής. Επίσης υπάρχουν συνδέσεις με πλοία προς άλλους προορισμούς κατά μήκος της ακτής και του ποταμού Νταρτ.

Σημαντικό γεγονός είναι οι ετήσιοι αγώνες με ιστιοπλοϊκά και κωπήλατα σκάφη (*Port of Dartmouth Royal Regatta*) που λαμβάνουν χώρα στα τέλη Αυγούστου/αρχές Σεπτεμβρίου και πλαισιώνονται από διάφορα δρώμενα.

Κλίμα
-----

Όπως συμβαίνει και με την υπόλοιπη Νοτιοδυτική Αγγλία, αλλά και με τα Βρετανικά Νησιά γενικότερα, η περιοχή του Ντάρτμουθ έχει ωκεάνιο κλίμα, με ζεστά καλοκαίρια και ήπιους χειμώνες. Η τάση αυτή είναι ιδιαίτερα έντονη λόγω της θέσης του κοντά στην ακτή, με την ακραία χαμηλότερη θερμοκρασία που έχει καταγραφεί ποτέ να είναι μόλις −8.0 °C (τον Ιανουάριο του 1987) και την ακραία υψηλότερη 30,5 °C (τον Ιούνιο του 1976).

| Κλιματικά δεδομένα Slapton, 1981-2010, Extremes 1960- |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Υψηλότερη Μέγιστη °C (°F) | 14.6 | 14.5 | 19.5 | 20.5 | 24.0 | 30.5 | 28.0 | 28.5 | 25.0 | 21.9 | 17.7 | 15.5 | 30,5 |
| Μέση Μέγιστη °C (°F) | 9.2 | 9.1 | 10.8 | 12.8 | 15.7 | 18.6 | 20.7 | 20.7 | 18.5 | 15.2 | 12.0 | 9.8 | 14,5 |
| Μέση Ελάχιστη °C (°F) | 3.8 | 3.5 | 4.8 | 5.6 | 8.4 | 10.6 | 12.8 | 13.0 | 11.4 | 9.3 | 6.4 | 4.4 | 7,9 |
| Χαμηλότερη Ελάχιστη °C (°F) | −8 | −6.8 | −6.5 | −2.5 | −0.1 | 2.6 | 6.2 | 6.1 | 3.9 | 0.2 | −2.2 | −4.5 | −8(18) |
| Υετός mm (ίντσες) | 124 | 94 | 90 | 70 | 67 | 61 | 64 | 66 | 72 | 114 | 119 | 134 | 1,075 |
| Μέσες μηνιαίες ώρες ηλιοφάνειας | 58 | 76 | 119 | 181 | 211 | 214 | 216 | 198 | 155 | 102 | 75 | 48 | 1.653 |
| *Πηγή: Met Office*  |

Μεταφορές
---------

Ο σιδηροδρομικός σταθμός της πόλης, που δεν λειτούργησε ποτέ, χρησιμοποιείται σήμερα ως ρεστοράνΟ ιστορικός σιδηρόδρομος (*Dartmouth Steam Railway*) φτάνει μέχρι το γειτονικό ΚίνγκσγουέαρΤο Βασιλικό Ναυτικό Κολλέγιο *Μπριτάνια*Άποψη του Κίνγκσγουέαρ από το λιμάνι του Ντάρτμουθ
Η πόλη συνδέεται με το χωριό Κινγκσγουέαρ (Kingswear), που βρίσκεται απέναντι της στην άλλη όχθη του ποταμού, με τρία φέρι. Η κοντινότερη γέφυρα επί του Νταρτ βρίσκεται σε απόσταση 18 χλμ. στο Τότνες (Totnes).

Η Οδός Α379 συνδέει το Ντάρτμουθ με το Σλάπτον (Slapton) και το Κίνγκσμπριτζ (Kingsbridge) στα νοτιοδυτικά και με το Τόρμπεϋ (Torbay) στα ανατολικά. Η Οδός Α3122 το συνδέει με την Α381 και κατά συνέπεια με το Τότνες και πάλι με το Κίνγκσμπριτζ. Υπάρχουν τακτικές γραμμές λεωφορείων που συνδέουν την πόλη με το Πλίμουθ και το Κίνγκσμπριτζ, καθώς και με το Τόρκι (Torquay), μέσω Τότνες και Πέιντον (Paignton). Επίσης υπάρχουν γραμμές προς Μπρίξαμ (Brixham) και Πέιντον μέσω φέρι από το Κινγκςγουέαρ.

Το Ντάρτμουθ δεν ήταν ποτέ κόμβος του σιδηροδρομικού δικτύου, αλλά η πόλη έχει ένα σιδηροδρομικό σταθμό, που σήμερα αξιοποιείται ως ρεστοράν. Η σιδηροδρομική γραμμή έφτασε στο Κίνγκσγουεαρ το 1864 και υπήρχαν σχέδια κατασκευής γέφυρας ώστε να συνδεθεί και το Ντάρτμουθ, όμως ματαιώθηκαν εξαιτίας αντιδράσεων από την τοπική κοινωνία.

Εκπαίδευση
----------

### Βασιλικό Ναυτικό Κολλέγιο

Η πόλη είναι έδρα του Κολλεγίου εκπαιδεύσεως των αξιωματικών του Βασιλικού Ναυτικού *Μπριτάνια*.

### Σχολεία

Υπάρχει ένα σχολείο που δέχεται μαθητές όλων των ηλικιών (πρώην *Dartmouth Community College*, πλέον *Dartmouth Academy*) καθώς και δύο δημοτικά (*Dartmouth Primary School*, πλέον μέλος της *Dartmouth Academy* και *St John the Baptist R.C. Primary School*). Τα *Dartmouth Community College* και *Dartmouth Primary School* ανήκουν στο *Dartmouth Learning Campus*. Επίσης υπάρχει στο κέντρο της πόλης νηπιαγωγείο για παιδιά από δύο έως πέντε ετών.

Αθλητισμός και αναψυχή
----------------------

Το Ντάρτμουθ είναι έδρα της ποδοσφαιρικής ομάδας Dartmouth A.F.C. που δεν συμμετέχει σε κάποια από τις εθνικές κατηγορίες. Επίσης λαμβάνουν χώρα στα τέλη Αυγούστου/αρχές Σεπτεμβρίου ετήσιοι αγώνες με ιστιοπλοϊκά και κωπήλατα σκάφη, που συμπληρώνονται από πολλές ακόμα δραστηριότητες, συμπεριλαμβανομένων αεροπορικών επιδείξεων, δρώμενων για παιδιά κλπ.

Από το 1905 υπάρχει στην πόλη θερμοκήπιο, το οποίο αποτελεί μέρος των *Royal Avenue Gardens*. Τον Μαΐο του 2013 το εν λόγω κτίριο έκλεισε επειδή κρίθηκε πως δεν είναι δομικά ασφαλές, υπάρχουν όμως προτάσεις για την αποκατάστασή του.

Παραπομπές
----------

1. ↑  Office for National Statistics : *Census 2001 : Parish Headcounts : South Hams* Αρχειοθετήθηκε 2011-06-12 στο Wayback Machine. Retrieved 27 January 2010
2. ↑  «Parish population 2011». Ανακτήθηκε στις 19 Φεβρουαρίου 2015.
3. ↑  «Dartmouth and Kingswear ward 2011». Αρχειοθετήθηκε από το πρωτότυπο στις 19 Φεβρουαρίου 2015. Ανακτήθηκε στις 19 Φεβρουαρίου 2015.
4. ↑  «Dartmouth Townstall ward 2011». Αρχειοθετήθηκε από το πρωτότυπο στις 19 Φεβρουαρίου 2015. Ανακτήθηκε στις 19 Φεβρουαρίου 2015.
5. ↑  «1987 temperature». KNMI. Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 25 Οκτωβρίου 2015.
6. ↑  «1976 temperature». KNMI. Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 25 Οκτωβρίου 2015.
7. ↑  «Heritage, Landscape & Wildlife: Dartmouth Town Trail». South Devon AONB. Αρχειοθετήθηκε από το πρωτότυπο στις 26 Φεβρουαρίου 2012. Ανακτήθηκε στις 25 Οκτωβρίου 2012.
8. ↑  «History of Dartmouth Community Greenhouse». Dartmouth in Bloom. Αρχειοθετήθηκε από το πρωτότυπο στις 22 Νοεμβρίου 2013. Ανακτήθηκε στις 17 Μαΐου 2013.
9. ↑  «Bloom team bid to restore greenhouse». *North London Today* (Tindle Newspapers). 15 March 2013.. Ανακτήθηκε στις 17 May 2013. [*νεκρός σύνδεσμος*]
10. ↑  «Bloom contest fear over gardening cut». *Dartmouth Chronicle* (Tindle Newspapers). 3 May 2013.
11. ↑  «Bloom team bid to restore greenhouse». *Dartmouth Chronicle* (Tindle Newspapers). 15 March 2013.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ντάρτμουθ (Ντέβον)** |

* Dartmouth στο Curlie
* Charles Oman, "Dartmouth and Kingswear Castles: Twin Dart estuary defenders" (Αγγλικά)
* Dartmouth Museum (Αγγλικά)

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Αγγλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 133729970
* LCCN: n83143762
* GND: 4403095-2

 |

 |